b'\n_START_ARTICLE_\nZasilni pristanek\n_START_SECTION_\nPrisilni pristanek\n_START_PARAGRAPH_\nPri tovrstnih pristankih gre za pristanek zrakoplova brez lastnega pogona. Po navadi gre pri tem za pomanjkanje goriva, po\xc5\xbear na motoru ali motorjih, okvara motorja ali motorjev ter druge podobne situacije. V tem primeru pilot nima izbire kje in kdaj bo pristal, zato so po navadi taki pristanki mnogo te\xc5\xbeji in imajo praviloma za posledico ve\xc4\x8d smrtnih \xc5\xbertev._NEWLINE_Manj\xc5\xa1i zrakoplovi imajo pri prisilnih pristankih ve\xc4\x8d mo\xc5\xbenosti za dober razplet, saj ne potrebujejo veliko prostora za pristanek, pa tudi manj\xc5\xa1a skupna masajim omogo\xc4\x8da dalj\xc5\xa1e jadranje brez pomo\xc4\x8di motorjev. Velika letala potrebujejo za pristanek dalj\xc5\xa1e in bolj utrjene povr\xc5\xa1ine, kar pomeni, da ob prisilnem pristanku na\xc4\x8deloma nimajo na voljo ustreznega prostora. Tudi pristajalne hitrosti ve\xc4\x8djih letal so vi\xc5\xa1je, kar spet predstavlja te\xc5\xbeavo pri prisilnih pristankih, \xc5\xa1e posebej v vodi, kjer velika hitrost in velika hitrost zaustavljanja lahko vodi v lomljenje trupa letala. Pri helikopterjih je prisilni pristanek skoraj nemogo\xc4\x8d, saj to plovilo ne more jadrati, ker je odvisno od vzgona glavnega rotorja._NEWLINE_Prisilni pristanek na vodi (Ditching) se izvede na vodi, letalo pristane brez izvle\xc4\x8denega pristajalnega podvozja, razen \xc4\x8de ima fiksno.\n_START_SECTION_\nZasilni pristanek\n_START_PARAGRAPH_\nZasilni pristanek je po navadi posledica manj\xc5\xa1ih okvar ali napak, ki bi lahko ob nadaljevanju poleta povzro\xc4\x8dile neza\xc5\xbeelene posledice. V tem primeru pilot po navadi izbere najbli\xc5\xbeje letali\xc5\xa1\xc4\x8de ali drug primeren prostor, kjer pristane s svojim zrakoplovom. Tovrstni pristanki so bolj pogosti in se po navadi izte\xc4\x8dejo brez resnej\xc5\xa1ih posledic za posadko in morebitne potnike.\n_START_SECTION_\nPristanek na trebuhu\n_START_PARAGRAPH_\nPristanek na trebuhu se izvede, \xc4\x8de letalu ni uspelo izvla\xc4\x8diti pristajalnega podvozja. V praksi sicer redko, ker imajo letala po navadi sekundarni sistem za izvla\xc4\x8denje, kot npr. stisnjen zrak, ro\xc4\x8dno \xc4\x8drpalko ali pa gravitacijsko izvle\xc4\x8denje. Se pa kdaj zgodi v \xc5\xa1portnih letalih, ko je pilot pozabil izvla\xc4\x8diti podvozje.'